|  |  |  |  |  |
| --- | --- | --- | --- | --- |
|  | 2016_transition_lg | AGORA_logo | Descriere: Descriere: logo-site |  |

|  |
| --- |
| **REgulamentul**  **organizării Bugetării**  **participative**  **în orașul Strășeni** |

|  |
| --- |
| **Regulamentul este elaborat în cadrul**  **ședinței**  **Grupului de Lucru**  **„Bugetare participativă strășeni”** |

**Coordonat:**

**valentina casian**

**primarul orașului strășeni**

**Aprobat de către:**

**Grupul de lucru „Bugetare participativă strășeni”**

**Data: 21 mai 2023**

**Primăria strășeni, 2023**

|  |
| --- |
| **Cuprins**  **SEcȚiunea 1. Concept General** SEcțiunea 2. OBIECTIVELE BUGETĂRII PARTICIPATIVEsECțIUNEA 3. aRII DE COMPETENȚĂsECțIUNEA 4. cINE POATE PARTICIPA **SECȚIUNEA 5. CALENDARUL BUGETĂTĂRII PARTICIPATIVE** SECȚIUNEA 6. PROPUNERILE DE PROIECTESECȚIUNEA 7. aNALIZA TEHNICĂ ȘI JURIDICĂ A PROIECTELORSECȚIUNEA 8. vOTUL PROIECTELORsECȚIUNEA 9. CE PROIECTE VOR FI IMPLEMENTATEsECȚIUNEA 10. UNELE CLARIFICĂRI JURIDICE |

|  |
| --- |
| Proiectul „Bugetare mai transparentă și incluzivă în Moldova: implicarea cetățenilor activi și a tinerilor din trei municipii în formarea bugetării și transferul de experiență în alte municipii Moldova” este implementat de Agora Central Europe, IDIS „Viitorul”, Primăriile orașelor Strășeni și Ialoveni și Primăria satului Budești, cu susținerea financiară a Ministerului Afacerilor Externe al Republicii Cehe în cadrul programului „Transition Promotion”. |

**SEcȚiunea 1. Concept General**

Bugetarea participativă este un proces prin care cetățenii orașul Strășeni sunt încurajați să identifice și să semnalizeze neajunsurile comunității, și apoi să propună rezolvări ale acestora – prin soluții sub forma de proiecte. Acestea urmează să fie validate de Primăria orașului Strășeni, iar apoi supuse unui proces de votare, prin care se va asigura reprezentativitatea rezultatelor. Cele mai votate proiecte vor fi implementate de Primăria Strășeni începând cu anul 2024.

#### SECȚIUNEA 2. OBIECTIVELE BUGETĂRII PARTICIPATIVE

Procesul de bugetare participativă este unul orientat către cetățean, iar obiectivele principale sunt:

1. creșterea dialogului dintre cetățeni și administrația publică;
2. ajustarea politicilor publice în concordanță cu nevoile și așteptările cetățenilor;
3. implicarea cetățenilor în co-crearea procesului de dezvoltare urbană;
4. consolidarea democrației;
5. creșterea transparenței în activitatea administrației publice.

#### sECȚIUNEA 3. aRII DE COMPETENȚĂ

Bugetarea participativă, alături de implementarea proiectelor, se desfășoară în limitele domeniilor de competență ale administrației publice locale din orașul Strășeni.

#### SECȚIUNEA 4. CINE POATE PARTICIPA

Sunt încurajați să se implice în procesul de bugetare participativă toți cetățenii care au interes în dezvoltarea orașul Strășeni și au împlinit vârsta de cel puțin **14 ani.**

**SECȚIUNEA 5. CALENDARUL BUGETĂRII PARTICIPATIVE**

Procesul de bugetare participativă organizat de Primăria orașului Strășeni cuprinde următoarele etape importante:

* 1. **CAMPANIA DE INFORMARE ȘI EDUCARE**
* Prezentarea paginii web a bugetării participative în orașul Strășeni: <http://bugetareparticipativa.viitorul.org/strășeni/>.
* Prezentarea completă a proiectului (întruniri; buletine; mass-media locală; discuții în sectoarele orașului etc.).
  1. **DEPUNEREA PROIECTELOR**

Proiectul/proiectele, cu un buget de până la 8 000 Euro, inclusiv TVA, pot fi depuse:

* **Online** - cetățenii orașului Strășeni care doresc să depună proiectele online vor face acest lucru accesând <http://bugetareparticipativa.viitorul.org/strășeni/> și completând formularul electronic de la rubrica „Depune o propunere”. Ori pot să acceseze și să completeze formularul în varianta word de la rubrica „Documente”, transmițând ulterior proiectul la următoarea adresă de e-mail: primaria.straseni11@gmail.com. Toate proiectele de bugetare participativă vor fi făcute publice pe <http://bugetareparticipativa.viitorul.org/strășeni/>.
* **În format tipărit -** cetățenii orașului Strășeni care doresc să depună proiectele în format tipărit au posibilitatea să solicite formularele de depunere a proiectelor de la Centrul de informații pentru cetățeni (CIC). Ulterior, un specialist din cadrul Primăriei orașului Strășeni va încărca, în numele cetățenilor, proiectele primite prin poștă, pe <http://bugetareparticipativa.viitorul.org/strășeni/>. Limita de depunere de pe fiecare cont valid este de un proiect pe domeniu. Odată depus, proiectul nu mai poate fi modificat, dar poate fi șters. Cetățenii care au depus proiectele în format tipărit, prin poștă, le pot șterge dacă depun o cerere în scris. Cetățenii pot beneficia de asistență din partea Primăriei orașului Strășeni pentru crearea contului, depunerea de proiecte, precum și pentru acordarea votului, printr-un punct suport amenajat în acest scop, în prima etapă, la sediul Primăriei orașului Strășeni de pe str. Mihai Eminescu, 32.

În luna iunie 2023, în orașul Strășeni, va fi organizată o întrunire publică în care se va răspunde la toate întrebările cetățenilor care țin de proiect și vor fi prezentate și analizate primele propuneri de proiecte parvenite din partea cetățenilor.

* 1. **ANALIZA PROIECTELOR**
* Primăria va supune analizei fiecare proiect primit. În prima fază, se vor stabili proiectele ce pot fi publicate pe site. Proiectul nu va fi publicat dacă obiectivul sau limbajul folosit instigă la discriminare de orice fel, violență, ură etc.
* În vederea respectării prevederilor legale în vigoare, Primăria își rezervă dreptul de a modera afișarea proiectelor pe <http://bugetareparticipativa.viitorul.org/strășeni>. Acestea vor fi afișate într-un interval de maxim cinci (5) zile lucrătoare de la data depunerii.
* Apoi, se vor stabili proiectele eligibile. Un proiect nu va fi eligibil dacă:
* bugetul proiectului depășește bugetul stabilit de Primărie;
* dacă obiectivul proiectului nu se află în aria de competență a Primăriei;
* dacă din punct de vedere geografic, implementarea proiectului nu se încadrează în aria comunității;
* dacă propunerea trebuie implementată pe o perioadă de timp ce depășește 6 luni de la anunțarea oficială a rezultatelor votului. Altfel spus, implementarea proiectului nu trebuie să depășească termenul de 30 iunie 2024.
* Primăria, cu acordul autorilor proiectului/proiectelor, poate modifica anumite proiecte – în sensul adaptării din punct de vedere tehnic sau financiar, dacă este nevoie, sau integrării mai multor propuneri într-una singură, datorită asemănării obiectivelor sau proximității geografice.
* Persoanele ale căror proiecte au fost declarate neeligibile pot primi, la cerere, un răspuns scris cuprinzând motivele pentru care propunerile au fost declarate neeligibile.
* În urma acestei analize, toate proiectele declarate eligibile vor fi publicate pe site și supuse votului cetățenilor.
  1. **VOT PE DOMENII**

Fiecare cetățean poate vota (online sau fizic la Primărie, la prezentarea actului de identitate, i se va înmâna buletinul de vot și va vota personal) doar câte un proiect din fiecare domeniu definit la punctul 6.7. Pentru primele proiecte (proiectele care au acumulat cele mai multe voturi din fiecare domeniu), în funcție de numărul de voturi, se va face o listă finală, conform prevederilor de la SECȚIUNEA 8.

* 1. **VALIDARE VOT PE DOMENII**
* Primăria orașului Strășeni se asigură că voturile au fost acordate în mod corect și că procesul de votare a decurs fără incidente.
* Fiecare cetățean va vota un singur proiect, din fiecare domeniu menționat la punctul 6.7., din care se poate alege, la final, proiectul preferat, conform prevederilor de la SECȚIUNEA 8.
* Primăria se asigură că voturile au fost acordate în mod corect și că procesul de votare a decurs fără incidente.
  1. **AFIȘAREA REZULTATELOR**

În urma procesului de votare proiectul care a acumulat numărul maximal de voturi cu un buget de 8 000 euro sau primele doua proiecte care au acumulat numărul maxim de voturi și au un buget cumulativ de 8 000 euro vor fi desemnate câștigătoare. Grupul de lucru va valida voturile pentru proiectul (proiectele) câștigător (câștigătoare) și ulterior va informa cetățenii despre proiectul (proiectele) câștigătoare.

**Calendarul bugetării participative în orașul Strășeni arată în felul următor:**

|  |  |
| --- | --- |
| **Activitatea** | **Perioada de implementare** |
| Campania de informare | Pe durata de implementare  a proiectului |
| Depunere proiecte | 02.05.2023 - 30.08.2023 |
| Prima întrunire publică (analiza calitativă publică a unor proiecte. Întrebări-răspunsuri) | 26.06.2023 |
| Analiză proiecte  (publicarea proiecte, evaluarea fezabilității) | 02.05.2023- 11.09.2023 |
| A doua întrunire publică (Prezentarea proiectelor finale. Pregătirea pentru vot. Modalități de votare a proiectelor eligibile) | 12.09.2023 -22.10.2023 |
| Votare | 20.11.2023 – 11.12.2023 |
| Validare vot de Grupul de Lucru | 12.12.2023 – 22.12.2023 |
| Anunțarea și afișarea rezultatelor finale | 22.12.2023 - 30.12.2023 |
| Implementarea proiectului | 02.01.2024 -30.06.2024 |

#### SECȚIUNEA 6. PROPUNERILE DE PROIECTE

1. Propunerile de proiecte vor fi depuse de cetățeni prin intermediul platformei bugetare participativă, <http://bugetareparticipativa.viitorul.org/strășeni/>, sau prin poștă (ori e-mail: primaria.straseni11@gmail.com), la sediul Primăriei orașului Strășeni din str. Mihai Eminescu, 32.
2. Pentru cetățenii care nu sunt familiarizați cu mediul online sau care nu au acces la internet de acasă, Primăria Strășeni va pune la dispoziție, în prima etapă, un punct suport pentru accesarea platformei de bugetare participativă. Acesta va fi deschis pe perioada de depunere a proiectelor și un reprezentant al Primăriei va fi la dispoziția cetățenilor. Acesta va oferi informații și îndrumare pentru urmarea pașilor necesari pentru depunerea proiectelor pe platformă:

* crearea unui cont de email (în cazul în care acesta nu există);
* acces la termenii și condițiile de depunere a proiectelor pe platformă;
* adăugarea proiectelor propriu zise pe platformă;
* adăugarea eventualelor fișiere atașate.

1. Propunerile de proiecte transmise de cetățeni prin poștă, vor fi încărcate pe platforma bugetare participativă, în numele cetățeanului, de către un operator al primăriei orașul Strășeni. În perioada de votare, cetățenii se vor putea prezenta la primărie pentru accesarea platformei de bugetare participativă pentru a consulta proiectele depuse și pentru a-și alege proiectele sau proiectul favorit.
2. Propunerile trimise în orice alt mod, diferit de cele precizate la punctele 1 și 2, din această secțiune, nu vor fi luate în considerare de Primăria orașului Strășeni.
3. Toți cei care își fac cont, depun, sub orice formă, sau votează proiecte acceptă termenii și condițiile în care funcționează platforma bugetării participative.
4. Platforma <http://bugetareparticipativa.viitorul.org/strășeni/> procesează date cu caracter personal cum ar fi nume, email, telefon, adresa în scopul utilizării platformei. Toți cei care depun proiectele prin poștă își dau acordul în mod explicit și fără echivoc ca platforma să colecteze și sa folosească aceste informații în scopul agreat.
5. Propunerile de proiecte trebuie încadrate într-una din următoarele domenii:

* Mobilitate urbană (mobilitate, accesibilitate și siguranța circulației, piste pentru bicicliști, semafoare inteligente etc.);
* Infrastructura socială (proiecte destinate păturilor sociale defavorizate, crearea instrumentelor de lucru pentru socializarea și integrarea în viața comunității a copiilor cu dizabilități etc.);
* Cultură (street art, valorificarea patrimoniului cultural din localitate etc.);
* Alei, trotuare și zone pietonale;
* Amenajarea și reabilitarea spațiilor verzi;
* Amenajare spații publice (mobilier urban etc.);
* Locuri și terenuri de joacă pentru copii;
* Educație, tineret, sport (terenuri sportive în cartiere etc.)
* Smart City (aplicații IT pentru servicii publice, energie regenerabilă, etc.)

1. Propunerile depuse de cetățeni trebuie să îndeplinească cumulativ următoarele criterii:

* să contribuie la îndeplinirea unui obiectiv de interes general pentru orașul Strășeni (proiecte de natura investițiilor, reparațiilor, amenajări urbane, dotări cu mobilier urban sau similare).
* să aibă un obiectiv care să se încadreze în aria de competență a Primăriei orașul Strașeni și care vizează un spațiu public.
* să nu intre în aria altor programe ale orașul Strașeni (ex: finanțări pentru ONG-uri sau alte structuri, finanțări de adunări publice sub forma de festivaluri, evenimente, târguri etc.).
* să nu fie contrare sau incompatibile cu proiecte aflate în derulare sau integrate în strategiile viitoare ale municipalității.
* să nu aibă un caracter politic, publicitar, comercial sau etnic.
* să nu necesite cheltuieli majore de funcționare (întreținere, plata unor drepturi de autor etc.) după implementare.
* să se încadreze în bugetul maxim de 8 000 Euro, alocat fiecărui proiect.
* să nu conțină cheltuieli de remunerare.

1. Propunerile cu conținut similar sau ale căror implementare vizează zone aflate în vecinătate ar putea fi integrate într-un proiect unic.
2. Fiecare participant poate depune maxim o propunere pentru fiecare domeniu în conformitate cu punctul 6.7.
3. Următoarele tipuri de fișiere pot fi anexate formularului de proiect: PDF – până la o limită de 5 MB și JPEG/JPG sau PNG, până la o limită de 1 MB.
4. Fiecare propunere trebuie sa se încadreze într-un cost total de cel mult 8 000 de euro (inclusiv TVA) și implementarea proiectului să fie finalizată până la 30 iunie 2024.
5. Versiunea care va fi supusă votului cetățenilor nu e în mod obligatoriu aceeași cu cea transmisă de cetățeni. Primăria Strașeni, cu acordul autorului, poate ajusta proiectele din punct de vedere tehnic, al estimării costurilor sau poate uni într-un singur proiect propuneri diferite – cu notificarea prealabila a cetățenilor care le-au depus. Orice ajustări pot fi făcute pentru asigurarea fezabilității proiectelor.
6. Prin utilizarea platformei <http://bugetareparticipativa.viitorul.org/strășeni/>, cetățenii își dau acordul ca propunerile depuse în cadrul bugetării participative să devină proprietatea orașul Strașeni și nu pot invoca legislația în materia drepturilor de autor.
7. În vederea respectării prevederilor legale în vigoare, Primăria orașului Strașeni își rezervă dreptul de a modera afișarea proiectelor pe platformă. Acestea vor fi afișate într-un interval de maxim cinci (5) zile lucrătoare de la data depunerii.
8. Proiectele câștigătoare în procesul de bugetare participativă vor fi, în mod obligatoriu, validate și de Grupul de Lucru.

#### SECȚIUNEA 7. aNALIZA TEHNICĂ ȘI JURIDICĂ A PROIECTELOR

1. Analiza tehnică, financiară și juridică a propunerilor este realizată de către Primăria orașului Strașeni, printr-o echipa tehnică de evaluare a proiectelor desemnată în acest scop prin Dispoziția Primarului orașului Strașeni. Personalul echipei verifică dacă propunerile sunt în conformitate cu prezentul regulament și cu alte reglementări legale în vigoare, precum și fezabilitatea tehnică.
2. Propunerile care îndeplinesc condițiile de eligibilitate, cu acordul autorului, pot suferi ajustări tehnice și/sau financiare din partea Primăriei orașului Strașeni, dacă este necesar.
3. Proiectele care contravin prevederilor legale în vigoare nu vor fi incluse în procesul de bugetare participativă și nu vor fi publicate pe site-ul <http://bugetareparticipativa.viitorul.org/strășeni/>.
4. Toate propunerile de proiecte și fișierele care le-au fost atașate devin proprietatea orașului Strășeni și nu li se poate aplica regimul drepturilor de autor.

#### SECȚIUNEA 8. vOTUL PROIECTELOR

**Cetățenii orașului Strașeni** **pot vota proiectele online ori la sediul Primăriei, primind un buletin de vot. Astfel:**

* 1. Online proiectele pot fi votate pe platforma bugetării participative <http://bugetareparticipativa.viitorul.org/strășeni/>. Fiecare cetățean poate alege maxim câte un proiect din fiecare domeniu stabilit la punctul 6.7.
  2. În cazul când cetățenii nu au posibilitate să voteze online, ei pot vota, în baza buletinului de identitate, primind un buletin de vot, venind la sediul Primăriei orașului Strașeni din str. Mihai Eminescu, 32.
  3. Eventualele modificări ale calendarului procesului de bugetare participativă vor fi publicate pe platforma

[http://bugetareparticipativa.viitorul.org/strășeni /](http://bugetareparticipativa.viitorul.org/strășeni%20/).

#### sECȚIUNEA 9. CE PROIECTE VOR FI IMPLEMENTATE

* În urma procesului de votare proiectul care a acumulat numărul maximal de voturi cu un buget de 8 000 euro sau primele doua proiecte care au acumulat numărul maxim de voturi și au un buget cumulativ de 8 000 euro vor fi desemnate câștigătoare.
* Grupul de lucru va valida voturile pentru proiectul (proiectele) câștigător (câștigătoare) și ulterior va informa cetățenii despre proiectul (proiectele) care urmează sa fie implementate. Proiectul (proiectele câștigătoare), în valoare de până la 8 000 euro, inclusiv TVA, trebuie implementat (implementate) până la 30 iunie 2024.
* Valabilitatea votului va fi verificată în conformitate cu regulile prezentate mai sus.
* În baza voturilor finale se va elabora o listă a tuturor proiectelor votate cu numărul de voturi acumulate.
* Dacă fondurile sunt insuficiente pentru a pune în aplicare propunerea următoare în clasament, această propunere va fi omisă și fondurile vor fi utilizate pentru a implementa prima propunere, pentru care suma rămasă este suficientă.
* Dacă două sau mai multe propuneri primesc același număr de voturi, se aplică propunerea cu buget mai mare.

#### sECȚIUNEA 10. UNELE CLARIFICĂRI JURIDICE

1. Orice informație pusă la dispoziție de către persoane sau colectată de către Primăria orașului Strașeni atunci când se utilizează platforma <http://bugetareparticipativa.viitorul.org/strășeni/> este supusă Politicii de Confidențialitate ai cărei termeni sunt incluși în Termenii și condițiile de funcționare a platformei.
2. Platforma <http://bugetareparticipativa.viitorul.org/strășeni/> stochează informații cu caracter personal (provenite din conturile prin care persoanele se autentifică pentru a avea acces la platformă).
3. Utilizarea platformei și furnizarea datelor cu caracter personal, se înțelege că cetățenii își exprimă acordul în mod explicit și fără echivoc ca platforma <http://bugetareparticipativa.viitorul.org/strășeni> să folosească datele cu caracter personal furnizate.
4. Platforma [http://bugetareparticipativa.viitorul.org/strășeni /](http://bugetareparticipativa.viitorul.org/strășeni%20/) asigură păstrarea confidențialității datelor cu caracter personal furnizate pentru accesul la platformă și/sau pentru utilizarea acesteia. Această obligație nu se aplică în cazul oricărei informații dezvăluite de utilizatori către terți.
5. Platforma <http://bugetareparticipativa.viitorul.org/strașeni/> prelucrează datele cu caracter personal și informațiile deținute/transmise de către persoanele care se autentifică cu bună credință, asigurând respectarea dreptului la viața privată și a legislației în vigoare.
6. Platforma <http://bugetareparticipativa.viitorul.org/strășeni/> nu își asumă răspunderea pentru exactitatea și corectitudinea datelor furnizate de către utilizatorii platformei.
7. Orice încercare de a utiliza datele personale ale altui utilizator este strict interzisă, fiind considerată o tentativă de fraudă și va fi sancționată prin lege contravențional sau penal, după caz.